Document ID: /roh_data/filtered/fineweb-2-filterrobots_roh.jsonl.gz/41750

Ils territoris Innercamana ed Untercamana en la Val Stussavgia survegnan ina serenera centrala. Sco las gasettas da Somedia scrivan, haja la radunanza communala da Stussavgia dà liber il credit brut correspundent da radund 275'000 francs.
Mesiras dovri era per il provediment d’aua sin duas alps. Sin l’alp Brün duai dar ina lingia da pressiun da circa 1 kilometer lunghezza si dad Arezen. E per l’alp Dutjen è previs d’installar in reservuar. Omadus projects custan a la vischnanca var 745'000 francs.
Decisiun davart ils dretgs d'aua
Era tractà ha la radunanza communala da Stussavgia il glindesdi saira il preventiv 2024. Quel quinta tar expensas da 15,3 millliuns francs, cun in plus dad 1,9 milliuns. Il pe da taglia resta tar 105% da la taglia chantunala simpla.
Vitiers vul era Stussavgia betg renovar ils dretgs d’aua, dadas a las Ovras idraulicas Zervreila SA fin il 2037.